Document ID: 32004D0584

KOMISIJAS LĒMUMS
(2004. gada 26. jūlijs),
ar kuru groza Lēmumu 2001/651/EK, ar ko nosaka no Jaunzēlandes ievestā sviesta tauku satura standartnovirzi parastos ražošanas apstākļos saskaņā ar Regulas (EK) Nr. 1374/98 5. pantu
(izziņots ar dokumenta numuru K(2004) 2962)
(2004/584/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1),
ņemot vērā Komisijas 2001. gada 14. decembra Regulu (EK) Nr. 2535/2001, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz piena un piena produktu importa režīmu un tarifu kvotu atvēršanu (2), un jo īpaši tās 40. panta 1. punktu,
tā kā:
(1)
Regulas (EK) Nr. 2535/2001 IV pielikumā ir paredzēta procedūra tāda Jaunzēlandes sviesta tauku satura pārbaudei, ko plāno laist brīvā apgrozībā Kopienā saskaņā ar esošo pieejas kvotu, kura norādīta minētās regulas III.A pielikumā ar kvotas numuru 09.4589.
(2)
Šīs procedūras pamatā ir statistikas principi. Būtiska šīs procedūras sastāvdaļa ir sviesta tauku satura standartnovirze parastos ražošanas apstākļos, ko izmanto saskaņā ar noteiktu specifikāciju noteiktā ražošanas uzņēmumā un par ko ir informētas kontroles iestādes dalībvalstīs, kur uzrāda deklarāciju par laišanu brīvā apgrozībā.
(3)
Ražotnes un atbilstošās standartnovirzes parastos ražošanas apstākļos ir norādītas Komisijas Lēmuma 2001/651/EK (3) pielikumā.
(4)
Jaunzēlandes Pārtikas nekaitīguma iestāde (New Zealand Food Safety Authority) ar 2004. gada 23. aprīļa vēstuli informēja Komisiju par jauniem reģistrēto ražotņu nosaukumiem.
(5)
Tādēļ Lēmums 2001/651/EK ir attiecīgi jāgroza,
IR PIEŅĒMUSI ŠO LĒMUMU.
1. pants
Lēmuma 2001/651/EK pielikumu aizstāj ar šī lēmuma pielikuma tekstu.
2. pants
Šo lēmumu piemēro tāda sviesta importam, attiecībā uz ko ir izsniegti IMA 1 sertifikāti, no trešās dienas pēc šā lēmuma publicēšanas Eiropas Savienības Oficiālajā Vēstnesī.
3. pants
Šis lēmums ir adresēts dalībvalstīm.
Briselē, 2004. gada 26. jūlijā

Labels: 3
17
18